
RAPORT DE SPECIALITATE
privind prelungirea prin act adițional , pe o perioadă de  3 ani a contractului de
        închiriere nr.1195/2001 încheiat cu  ORGANIZAȚIA INTERNAȚIONALĂ  a
   AROMÂNILOR, pentru  spațiul situat în Timișoara, Str.  Ștefan cel Mare , nr.33


         Prin cererea cu numărul CT2022-006371/21.09.2022 Organizația Internațională a Aromânilor  solicită prelungirea contractului de închiriere nr.1195/2001, având ca obiect spațiul situat în Timișoara, Str.  Ștefan cel Mare , nr.33.
Organizația Internațională a Aromânilor este o structură constituită în baza OG 26/2000, având calitatea de persoană juridică de drept privat, cu scop nepatrimonial, independentă, fiind înregistrată în Registrul Special al Asociațiilor cu numărul 166/17.12.2010 .
Spațiul închiriat Organizației Internaționale a Aromânilor este înregistrat în evidența patrimonială a Municipiului Timișoara cu numărul de inventar 101295.01  și valoarea de inventar 96905, având o suprafața de 56,72 m.p. 
Spațiul este identificat ca  SAD.3, fiind înscris în Cartea Funciară nr.408095-C1-U18 Timișoara, nr.top 7154/XIV, în proprietatea Statului Român în folosința Sfatului Popular al orașului Timișoara, fiind  situat la parter, cu intrarea din stradă și este înregistrat în evidența patrimoniala a Municipiului Timișoara cu numărul de inventar 101295.01și valoarea de inventar 96905 lei .
 Pentru acest spațiu a fost stabilit un tarif de închiriere de 2 Euro /m.p/lună prin HCLMT  nr.71/2013, iar chiriașul nu are sume  restante, datorate bugetului local  .
            Precizăm că faptul că, solicitarea de prelungire a contractului de închiriere a fost făcută în termenul legal,  durata de valabilitate a acestuia fiind  de 31.12.2022.
Spațiul  este liber de sarcini și a fost verificat la structurile de specialitate cu următoarele adrese :
[bookmark: _Hlk115077617] - Adresa: CT2022-006371/ 23.09.2022 a Biroului  Clădiri  Terenuri ;  
 - Adresa: CT2022-006371/ 23.09.2022  a  Compartimentului Administrare Fond Funciar ; 
 - Adresa:  CT2022-6371/27.09.2022  a Serviciului Juridic ;   
	Având în vedere extrasul din Procesul verbal al ședintei din 29.11.2022 a Comisiei de Analiză a Spațiilor cu Altă Destinație decât aceea de locuință, prin care comisia a avizat favorabil această solicitare și a hotărât prelungirea pe o perioadă de 3 ani a contractului de închiriere nr.1195/2001, încheiat cu  Organizația Internațională a Aromânilor, pentru  spațiul situat in Timișoara, Str. Ștefan cel Mare, nr.33,respectiv de la data de 01.01.2023 până la 01.01.2026 ;
În conformitate cu  art.129 alin. (1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ cu modificările și completările ulterioare;
           În temeiul  art. 139, alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ, cu modificările și completările ulterioare; 
            În temeiul art.196 alin.(1), lit.a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
             Având  în vedere cele menționate și prevederile legale, apreciem faptul  că Proiectul de hotărâre privind prelungirea prin act adițional, pe o perioadă de 3 ani a contractului de  închiriere nr.1195/2001, încheiat cu  Organizația Internațională a Aromânilor, pentru  spațiul situat în Timișoara, Str. Ștefan cel Mare, nr.33, îndeplinește condițiile pentru a fi supus spre dezbatere și aprobare în plenul Consiliului Local al Municipiului Timișoara .

